*Projekts*

2017. gada Noteikumi Nr.

Rīgā (prot. Nr.   .§)

**Grozījumi Ministru kabineta 2016. gada 12. jūlija noteikumos Nr. 459 "Aizsargātā lietotāja tirdzniecības pakalpojuma sniegšanas un sadales sistēmas pakalpojuma kompensēšanas kārtība"**

Izdoti saskaņā ar

Elektroenerģijas tirgus likuma

331. panta otro, piekto un sesto daļu

1. Izdarīt Ministru kabineta 2016. gada 12. jūlija noteikumos Nr. 459 "Aizsargātā lietotāja tirdzniecības pakalpojuma sniegšanas un sadales sistēmas pakalpojuma kompensēšanas kārtība" (Latvijas Vēstnesis, 2016, 138. nr.) šādus grozījumus:

1.1. Izteikt noteikumu nosaukumu šādā redakcijā:

“Aizsargātā lietotāja tirdzniecības pakalpojuma sniegšanas, sadales sistēmas pakalpojuma, obligātā iepirkuma un jaudas komponenšu kompensēšanas kārtība”

1.2. Izteikt 4. un 5.punktu šādā redakcijā:

„4. Aizsargātajiem lietotājiem, kuri izmanto tādas sadales sistēmas pakalpojumus, kurai pieslēgti vairāk par simts tūkstošiem lietotāju, pakalpojuma sniedzējs šo noteikumu 2. un 3. punktā minēto elektroenerģijas tirdzniecības cenu palielina par 0,02471 euro par vienu kilovatstundu un sadales sistēmas pakalpojuma tarifa, obligātā iepirkuma un jaudas komponenšu fiksēto daļu katrā norēķinu periodā (kalendāra mēnesī) samazina (turpmāk – sadales tarifa fiksētās daļas samazinājums), ievērojot šo noteikumu 5. punktā noteiktos nosacījumus.

5. Pakalpojuma sniedzējs nosaka sadales tarifa, obligātā iepirkuma un jaudas komponenšu fiksētās daļas samazinājumu, ievērojot šādus nosacījumus:

5.1. ja aizsargātais lietotājs viena elektroenerģijas tirdzniecības līguma ietvaros elektroenerģiju patērē vienā objektā:

5.1.1. vienfāzes pieslēgumā sadales tarifa, obligātā iepirkuma un jaudas komponenšu fiksētās daļas samazinājums ir 2,23 euro;

5.1.2. trīsfāžu pieslēgumā, izņemot šo noteikumu 5.1.3. apakšpunktā minēto gadījumu, sadales tarifa, obligātā iepirkuma un jaudas komponenšu fiksētās daļas samazinājumu aprēķina, pieslēguma vietā uzstādītā ievadaizsardzības aparāta nominālās strāvas apmēru, kas izteikts ampēros, reizinot ar 0,36 euro;

5.1.3. trīsfāžu pieslēgumā, ja pieslēguma vietā uzstādītā ievadaizsardzības aparāta nominālās strāvas stiprums nepārsniedz 16 ampērus, sadales tarifa, obligātā iepirkuma un jaudas komponenšu fiksētās daļas samazinājums ir 5,75 euro;

5.1.4. sadales tarifa, obligātā iepirkuma un jaudas komponenšu fiksētās daļas samazinājuma aprēķinā iekļaujamais maksimālais ievadaizsardzības aparāta nominālās strāvas apmērs ir 32 ampēri;

5.2. ja aizsargātais lietotājs viena elektroenerģijas tirdzniecības līguma ietvaros elektroenerģiju lieto vairākos elektroenerģiju patērējošos objektos:

5.2.1. ja visi pieslēgumi ir vienfāzes pieslēgumi, sadales tarifa, obligātā iepirkuma un jaudas komponenšu fiksētās daļas samazinājums ir 2,23 euro;

5.2.2. ja aizsargātajam lietotājam ir vismaz viens trīsfāžu pieslēgums, sadales tarifa, obligātā iepirkuma un jaudas komponenšu fiksētās daļas samazinājumu attiecina uz trīsfāžu pieslēguma vietu ar lielāko ievadaizsardzības aparāta nominālās strāvas apmēru un sadales tarifa, obligātā iepirkuma un jaudas komponenšu fiksētās daļas samazinājumu nosaka, ievērojot šo noteikumu 5.1.2. un 5.1.3. apakšpunktā minētos nosacījumus;

5.2.3. sadales tarifa, obligātā iepirkuma un jaudas komponenšu fiksētās daļas samazinājuma aprēķinā iekļaujamais maksimālais ievadaizsardzības aparāta nominālās strāvas apmērs ir 32 ampēri.”

1.3. Izteikt 9.3. apakšpunktu šādā redakcijā:

„9.3 piemērojot sadales tarifa, obligātā iepirkuma un jaudas komponenšu fiksētās daļas samazinājumu – 2,23 euro. Ja aizsargātais lietotājs ir daudzbērnu ģimene, tad sadales tarifa fiksētās daļas samazinājums ir 6,69 euro.”

2. Noteikumi stājas spēkā 2018. gada 1. janvārī.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

valsts sekretārs J.Stinka